**Գարի Տատինցյան** (անգլ.՝ Gary Tatintsian, 1954, Բաքու, Ադրբեջանական ԽՍՀ, ԽՍՀՄ), ԱՄՆ-ում բնակվող հայ պատկերասրահորդ, հավաքորդ և մեկենաս, Նյու Յորքում, Մոսկվայում և Դուբայում Գարի Տատինցյանի պատկերասրահի սեփականատերը։

Կենսագրություն
--------------

Գարի Տատինցյանը ծնվել է 1954 թվականին Բաքվում։ 1972 թվականին տեղափոխվել է Մոսկվա՝ որոշելով շարունակել հոր գործը և ընդունվել է բժշկական ինստիտուտի ստոմատոլոգիական ֆակուլտետ։ Նրա ծնողները Բաքվում մնացել են մինչև 1986 թվականը, այնուհետև տեղափոխվել են որդու մոտ։ 1988 կամ 1989 թվականին ամբողջ ընտանիքը ԽՍՀՄ-ից հեռացել է Գերմանիա։

Պատկերասրահներ
--------------

### Բեռլին

Գարի Տատինցյանն իր առաջին նախագիծը՝ *Tatunz* պատկերասրահը, բացել է 1989 թվականին Բեռլինում։ Պատկերասրահն առաջիններից էր, որ արևմտյան շուկայում ներկայացրեց ռուսական ավանգարդի նկարիչների՝ Ալեքսանդր Ռոդչենկոյի, Վլադիմիր Նեմուխինի, Էդուարդ Շտեյնբերգի և Եվգենի Չուբարովի աշխատանքները։ Նույն ժամանակաշրջանում Գարին սկսել է աշխատել արևմտյան այնպիսի հեռանկարային նկարիչների հետ, ինչպիսիք են Փիթեր Դոիգը, Գեորգ Բազելիցը, Զահա Հադիդը և Դանիել Ռիխտերը։

### Նյու Յորք

1998 թվականին նա տեղափոխվել է Նյու Յորք, որտեղ բացել է Գարի Տատինցյանի պատկերասրահը Մանհեթենի Չելսի շրջանում։ Պատկերասրահի նկարիչների ցանկը համալրվել է այնպիսի անուններով, ինչպիսիք են Ֆրենկ Ստելլան, Փիթեր Հելլին, Ջորջ Կոնդոն և ամերիկյան գեղանկարչական ասպարեզի այլ առանցքային դեմքերով։

### Մոսկվա

Մոսկվայում ցուցահանդեսային տարածքը բացվել է 2005 թվականին։ Պատկերասրահն առաջին անգամ ռուսաստանցի հանդիսատեսին ներկայացրել է ժամանակակից կոնցեպտուալ արվեստի, լուսանկարչության և դիզայնի միտումները։ Սերեբրյանիչեսկայա առափին գտնվող պատկերասրահում պարբերաբար տեղի են ունենում ժամանակակից նկարիչների ցուցահանդեսներ։ Հանրային նախագծերի թվում են պատկերասրահների նկարիչների ցուցահանդեսներն ու դասախոսությունները Ռուսաստանի և աշխարհի թանգարաններում՝ Պետական Էրմիտաժում, Ժամանակակից արվեստի պետական կենտրոնում, Պուշկինի անվան կերպարվեստի թանգարանում, «Գարաժ» ժամանակակից արվեստի թանգարանում, Ժամանակակից արվեստի նոր թանգարանում և այլուր։

Բացի ցուցահանդեսային գործունեությունից, պատկերասրահը մասնակցում է մասնավոր և հանրային հավաքածուների ձևավորմանը, ինչպես նաև վերահսկում է նկարիչ Եվգենի Չուբարովի ժառանգության հիմնադրամը։

### Դուբայ

2022 թվականին Գարի Տատինցյանի պատկերասրահ է բացվել Դուբայում (ԱՄԷ), Ալսերկալ պողոտայում։ Դրանով պատկերասրահն ընդլայնել է իր միջազգային գործունեությունը՝ կենտրոնանալով արվեստի առաջնային և երկրորդային շուկայի վրա։ Պատկերասրահի նախագծերը Դուբայի հանդիսատեսին են ներկայացնում աշխարհի հեղինակավոր ժամանակակից նկարիչների աշխատանքները և ցուցահանդեսները։

Ծանոթագրություններ
------------------

1. 1 2  Гари Татинцян
2. ↑  «Гари Татинцян – известный галерист, коллекционер и меценат». *web.archive.org*. 2016 թ․ մարտի 5. Արխիվացված է օրիգինալից 2016 թ․ մարտի 5-ին. Վերցված է 2023 թ․ մայիսի 10-ին.
3. 1 2  «Татинцян Гари — Энциклопедия фонда «Хайазг»». *ru.hayazg.info*. Վերցված է 2023 թ․ մայիսի 10-ին.
4. 1 2 3  «Гари Татинцян | Арт-сообщество». *Артгид*. Վերցված է 2023 թ․ մայիսի 10-ին.
5. 1 2  «ГАРИ ТАТИНЦЯН ПРОСТО ДЕЛАЕТ СВОЕ ДЕЛО». *golosarmenii.am*. Վերցված է 2023 թ․ մայիսի 10-ին.
6. ↑  «Прошедшие выставки | Gary Tatintsian Gallery, Inc». *tatintsian.com*. Վերցված է 2023 թ․ մայիսի 10-ին.
7. ↑  «Пойми меня, если сможешь: где в Москве смотреть современное искусство․ Галерея Гари Татинцяна».(չաշխատող հղում)
8. ↑  «Tatintsian Gallery Dubai». *tatintsian.com*. Վերցված է 2023 թ․ մայիսի 10-ին. `{{cite web}}`: Text "Gary Tatintsian Gallery, Inc." ignored (օգնություն)

Արտաքին հղումներ
----------------

* Հարցազրույց Գարի Տատինցյանի հետ RTVI հեռուստաալիքի համար Արխիվացված 2019-12-17 Wayback Machine
* Հարցազրույց Գարի Տատինցյանի հետ The Art Newspaper Russia-ի համար
* Հարցազրույց Գարի Տատինցյանի հետ
* Հարցազրույց Գարի Տատինցյանի հետ Եվգենի Չուբարովի մասին
* Հարցազրույց Գարի Տատինցյանի հետ "Твоя История" ամսագրի համար.
* Հարցազրույց Գարի Տատինցյանի հետ Trendspace-ի համար